[{"text_idx": "#000002", "text": "\u2022 Antau\u0306 nia mikrofono ni gastigas hodiau\u0306 konatan c\u0302eh\u0302an esperantiston, Marek Blahus\u030c, kiun ni renkontis dum Polyglot Gathering 2023 en la apudvarsovia Teresin. Ni ligas al lia esperantistig\u0302o antau\u0306 20 jaroj kaj E-aktivado, al la nuna profesia laboro kaj lia E-familio.\n\u2022 La komencaj aktualaj\u0302oj rilatas al inau\u0306guro de la tunelo sub la rivero S\u0301wina en S\u0301winoujs\u0301cie; al donitaj\u0302oj de Eurostat pri minaco de mizero kaj socia ekskludo en la Unio; al raporto de FAO kaj WHO pri laboratoriaj nutraj\u0302oj, al 700 ekolaborejoj en polaj lernejoj en la nova lernojaro.\n\u2022 En la scienca bulteno ni informas pri la lastaj malkovroj de NASA-sondilo Cassini sur Encelado, glaciluno de la Saturno.\n\u2022 Hodiau\u0306 en nia programo kantas Kas\u0302i \u201eVarsovio en lilakoj\u201d. La interreta foto prezentas la hodiau\u0306 inau\u0306guritan subriveran tunelon en S\u0301winoujs\u0301cie, kiu ligas la du plej gravajn insulojn de la urbo.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]